**AGENȚIA PENTRU PROTECȚIA MEDIULUI ARAD**

**DECIZIA ETAPEI DE ÎNCADRARE**

**Nr. din .06.2024**

Ca urmare a notificării adresată **de SC HAI SHARED SERVICES CENTER SRL (fostul** SC HAMMERER ALUMINIUM INDUSTRIES SRL)cu sediul în **l**oc. Santana, Calea Hammerer, nr. 5, județul Arad, înregistrată la APM Arad cu nr. 885/4265/12.03.2024 și a completărilor ulterioare înregistrate cu nr.- le 1520/7368/23.04.2024, 1726/8164/09.05.2024, 2205/10215/11.06.2024, în baza:

**- Legii 292/2018** privind evaluarea impactului anumitor proiecte publice şi private asupra mediului;

**- Legea apelor nr. 107/1996**, cu modificările şi completările ulterioare,

**- OUG nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011** cu modificǎrile şi completǎrile ulterioare,

**autoritatea competentă pentru protecţia mediului APM Arad decide**, ca urmare a consultărilor desfăşurate în cadrul şedinţelei Comisiei de Analiză Tehnică din data de **22.05.2024** că proiectul **“EXTINDERE BOXE DEPOZITARE – C3 SI COPERTINA PENTRU INSTALATIE MARUNTIT PROFILE ALUMINIU” - titulat** SC HAI SHARED SERVICES CENTERSRL din **l**oc. Santana, Calea Hammerer, nr. 5, județul Arad (amplasament identificat prin CF 317267 Sântana), **nu se supune evaluării impactului asupra mediului.**

**Justificarea prezentei decizii:**

1. **Motivele pe baza cărora s-a stabilit că nu este necesară evaluarea impactului asupra mediului sunt următoarele:**

**1. Caracteristicile proiectului**

Proiectul intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 10. lit a - proiecte de dezvoltare a unităţilor industriale și/sau pct. 13 lit. a - orice modificări sau extinderi, .......... care pot avea efecte semnificative negative asupra mediului,

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011 cu modificările şi completările ulterioare, (amplasamentul proiectului nu se se află în interiorul sau vecinătatea rețelei Natura 2000);

Proiectul propus nu intră sub incidenţa art. 48 și 54 a Legii apelor nr. 107/1996, cu modificările şi completările ulterioare (proiectul nu are legătură cu apele).

1. **Dimensiunea şi concepţia întregului proiect:**

Proiectul ce se propune a fi executat va fi amplasat în cadrul instalației de reciclare a deșeurilor din aluminiu aparținând lui HAMMERER ALUMINIUM INDUSTRIES RECYCLING SRL de pe amplasamentul din Sântana, județul Arad.

Suprafața proiectului propus este de 900 mp, constând în boxă depozitare deșeuri, 300 mp și suprafața echipament IDEX, 600 mp.

Prin proiect se propune montarea unui echipament termic conceput pentru decaparea și uscarea la cald a deșeurilor de aluminiu/deșeurilor care nu mai au statut de deșeu de aluminiu (profile mărunțite, doze nemărunțite), constând în eliminarea vopselurilor, lacurilor și a altor tipuri de acoperiri, prin intermediul unui proces pirolitic continuu, cu scopul de a curăța deșeurile înainte de topire, utilizându-se un consum minim de energie și rezultand emisii de gaze inerte, în conformitate cu cele mai recente reglementări BAT.

Echipamentul va fi amplasat la sol pe o fundație de socluri beton armat, prevăzând construirea unui

zid intermediar separator din beton armat cu înălțimea de 6 m beton și 5 m tabla și 2 pereți exteriori din beton armat, cu înălțimea de 9 m beton și 2 m tablă, respectiv 2,5 m beton și 8,5 m tablă. Unul din pereții boxelor de depozitare existente C3, rămâne activ. Pentru acoperire va fi utilizată structura metalică.

**Principalele componente ale echipamentului IDEX sunt:**

- cuptorul rotativ pentru decaparea și uscarea la cald a deșeurilor/deșeurilor care nu mai au statut de deșeu printr-un proces de piroliză termică continuă;

- camera de postcombustie, pentru incinerarea gazelor pirolitice generate în cuptorul rotativ;

- ventilatorul de recirculare între cele două echipamente, pentru a face să circule gazele din cuptor în camera de postcombustie și invers;

- ciclonul intermediar, pentru îndepărtarea particulelor mici din proces, cum ar fi particule fine, praf.

Principiul de funcționare:

Pentru orice sistem de curățare termică, obiectivul este de a îndepărta compușii organici de pe suprafața deșeurilor, astfel încât, atunci când materialul este topit, să se obțină cele mai mari rate de recuperare, îmbunătățind astfel procesul de reciclare. Această curățare se realizează printr-un proces în două etape:

* **prima etapă** constă în eliberarea compușilor organici volatili (COV) de pe suprafața deșeurilor/ deșeurilor care nu mai constitue deșeuri, prin transformarea lor în stare gazoasă, printr-o încălzire indirectă, prin tub radiant central și sistem de recirculare în contracurent, urmată de o postcombustie pe gaz. Are loc controlul presiunii negative în interior cu aspirație forțată, astfel încât niciun gaz rezidual să nu poată scăpa din sistem, urmată de recirculare la temperaturi ridicate completată cu un ciclon intermediar pentru colectarea particulelor fine.

În sistemul de decapare IDEX®, gazele fierbinți de la postcombustie se deplasează pe un tub central în interiorul tamburului rotativ și se întorc în fluxul de refulare. Gazele fierbinți de la postcombustie creează o suprafață foarte radiantă pe prima lungime a tubului, unde se introduce materialul. Acest proces necesită o temperatură și un nivel de oxigen scăzut pentru a atinge obiectivul fără a se produce flacără în cuptor. Orice apă prezentă în deșeuri va fi, de asemenea, vaporizată și transportată în afara cuptorului, astfel încât să nu afecteze temperaturile din cuptor. Aceasta este o caracteristică a sistemului de cuptoare cu contracurent.

**-a doua etapă** de curățare constă în îndepărtarea depozitului pe bază de carbon care rămâne pe suprafața deșeurilor/deșeurilor care nu mai constitue deșeuri. Pentru a elimina carbonul, acesta trebuie să fie transformat în monoxid de carbon prin utilizarea unei părți din oxigenul liber disponibil în atmosferă la capătul de evacuare al cuptorului. Acest proces necesită oxigen și o temperatură mai ridicată pentru a obține cele mai bune rezultate. Dar temperatura ar trebui să fie mai mică decât punctul la care se va produce oxidarea resturilor și aceasta să fie de ordinul a 540ºC.

Echipamentul IDEX utilizează un post-arzător cu un timp de rezidență minim de o secundă și jumătate la o încărcare maximă de COV. În condiții normale de proces, timpul de rezidență este de două secunde. Acest lucru, împreună cu alte caracteristici de proiectare internă, permite distrugerea totală a COV-urilor, astfel emisiile generate fiind reduse.

Parametrii de control al procesului:

* **Temperaturile din cuptor**

Temperaturile din cuptor sunt controlate cu mai multe termocuple, unele fixe, iar altele care se deplasează în cuptorul rotativ, furnizează informații pentru monitorizarea și controlul procesului. Cu cât este nevoie de mai multă energie în cuptorul IDEX pentru a susține necesitățile, cu atât mai multe gaze sunt circulate din camera de postcombustie către cuptor, făcând ventilatorul de recirculare să se rotească mai repede.

Dar, din cauza procesului dublu de încălzire cu tubul intern, gazele recirculate eliberează mai întâi energie doar prin radiația tubului intern către materialul încă rece în proces. Numai după ce gazele recirculate au fost răcite la aproximativ 550ºC, ceea ce se întâmplă la capătul tubului intern, li se permite să iasă și să vină în contracurent față de procesul de prelucrare a materialului, ceea ce permite reducerea șocului termic al materialului, deoarece acestea și gazele intră în contact atunci când materialul este cel mai fierbinte (la aproximativ 350-400ºC), aproape de cele ale gazelor recirculate.

* **Timp de rezidență**

Fiecare material va avea nevoie de rețete de proces diferite și are un timp de rezidență în cuptor, în general între 10 și 30 de minute. Acest timp de rezidență este dat si de rotatia cuptorului in funcție de tipul de material. Cu cât cuptorul se rotește mai încet, cu atât materialul rămâne mai mult timp în interiorul cuptorului. În general, cu cât materialul este mai gros și mai greu, cu atât mai lung este timpul de ședere necesar pentru o curățare de calitate.

* **Controlul oxigenului**

Piroliza termică poate avea loc numai într-o atmosferă de proces cu un nivel scăzut de oxigen.

Atunci când oxigenul din aerul inițial este consumat, această valoare este controlată cu ajutorul mai multor sonde de oxigen, iar oxigenul suplimentar este adăugat în mod corespunzător procesului, introducând mai mult aer din sistemul de ardere.

Fiind un cuptor rotativ, îmbinările dintre acesta și camera de intrare și de ieșire trebuie să fie foarte bine etanșate, ceea ce se face prin garnituri metalice și din fibră special concepute, bine strânse și răcite cu aer.

În plus, orice orificiu de intrare sau ieșire a materialului din cuptor este sigilat cu ajutorul unor clapete duble acționate pneumatic.

**Controlul presiunii în cuptor**

Cuptorul trebuie să funcționeze la o presiune ușor negativă pentru a se asigura că gazele de proces rămân în interiorul sistemului și că infiltrarea de aer în tambur este menținută la niveluri minime. Presiunile negative ridicate vor da naștere la niveluri ridicate de oxigen și la o eficiență termică redusă. Un traductor de presiune la capătul de evacuare al cuptorului măsoară presiunea din cuptor și, în funcție de citirea acestuia, mai multe sau mai puține gaze sunt evacuate din sistem către sistemul de filtrare a gazelor.

* **Incinerarea gazelor pirolitice generate în camera de postcombustie**

Gazele pirolitice nocive și combustibile eliberate în interiorul cuptorului sunt aspirate de ventilatorul de recirculare a sistemului către camera de postcombustie pentru a fi arse și incinerate complet.

Incinerarea corectă este o combinație de mai mulți factori, cum ar fi timpul de rezidență, temperatura și procesul final de răcire, pentru a evita regenerarea compușilor organici nocivi, cum ar fi dioxinele și furanii. Este necesar un timp de ședere minim de una-două secunde la aproximativ 800-850ºC pentru a asigura o eficiență ridicată a distrugerii. Trebuie reamintit faptul că acesta este un timp teoretic minim și că, în practică, se folosesc timpi de rezidență mai lungi. Timpul de rezidență în camera de postcombustie este dat în principiu de designul geometric al acesteia și de capacitatea gazelor de proces.

Temperatura din postcombustie este controlată prin intermediul sistemului de arzătoare cu gaz, care este singurul echipament de combustie din întregul sistem IDEX.

Se observă că, cu cât mai multe gaze COV ajung în camera de postcombustie, cu atât este nevoie de mai puțină energie (combustibil) pentru a menține această cameră la temperatură, fiind posibil să se ajungă până la punctul în care arzătorul trebuie oprit complet. Reutilizarea acestor gaze COV pentru a încălzi camera de postcombustie, precum și pentru a susține procesul pirolitic din cuptor reprezintă fundamentul întregului sistem, astfel încât consumul de energie să fie redus.

În cele din urmă, gazele incinerate trebuie să fie răcite, ceea ce poate fi realizat prin amestecarea cu alte gaze mai reci din instalație, care necesită, de asemenea, filtrarea aerului, sau prin alte echipamente, cum ar fi schimbătoarele de căldură.

Echipamentul IDEX va fi racordat la ”Instalație de epurare GARANT FILTER echipată cu 2 filtre cu saci typ „Aramide”, apartinand societății HAMMERER ALUMINIUM INDUSTRIES SANTANASRL

Specificatii tehnice IDEX:

|  |  |  |
| --- | --- | --- |
| **UTILIZARE** | | |
| FUNCȚIE | Decaparea deșeurilor/deseurilor care nu mai au statut de deseu de aluminiu în regim continuu 24/7 | |
| TIP | Sistemul de decapare IDEX | |
| SISTEM DE ÎNCĂLZIRE | Încălzit cu gaz | |
| **MATERIALE DE PRELUCRAT** | | |
| MATERIAL DE INTRARE | Material | Profile mărunțite (profile extrudate postconsumare) si doze nemaruntite |
| Dimensiune/Densitate vrac | 10 - 120 mm / 400-600 kg/m3 |
| % COV | Maximum 5% |
| % H2O | Maximum 5% |
| % Fier | 0 – 0,3% |
| **SISTEMUL IDEX** | | |
| MODEL | IDEX-3000 | |
| RATA DE PRODUCȚIE | **3 tone/oră (ca debit nominal de intrare)** | |
| CUPTOR ROTATIV | Tip | Tambur cilindric cu tub central interior |
| Izolare | Fibră ceramică izolată la exterior |
| Dimensiuni | Ø 2.000 x L 7.600 mm |
| Acționare | Angrenaj cu cremalieră şi roată dinţată |
| CICLON INTERMEDIAR | Tip | 600ºC |
| Poarta de evacuare | Transportator cu șurub răcit cu apă și dublu sas |
| VENTILATOR DE RECIRCULARE | Tip | Ventilator radial izolat cu acces de inspecție. |
| Capacitate | 160 m3/min @ 400ºC (max. 600ºC) |
| POSTCOMBUSTIE | Tip | Cameră cilindrică cu sistem de combustie |
| Izolare | Casetă refractară monolitică internă |
| Combustie | Arzător aer-gaz. Putere totală maximă 1.500 kW |
| CONTROLUL TEMPERATURII | T/C la distanță de-a lungul cuptorului, camere de intrare și ieșire | |
| T/C în ciclon, în camera de postcombustie și în gazele de eșapament | |
| CONTROLUL OXIGENULUI | Între cuptorul rotativ și camera de postcombustie | |
| CONTROLUL PRESIUNII | La evacuarea postcombustiei, prin intermediul unei clapete motorizate | |
| **UTILITĂȚI** | | |
| ELECTRICITATE | Aprox. 80 KVA la 380-400 V, 3 ph 50 Hz (230 VAC Control 24 Vdc) | |
| GAZE NATURALE | Debit Maxim 150 Nm3/h la 200 mbar (LHV 10 kW/Nm3) | |
| AER COMPRIMAT | 300 l/h la 5-6 bar | |
| APĂ DE RĂCIRE – utilizată doar în sistem de urgență | max. 60 l/min (în situații de urgență) la 3-4 bar. In procesul tehnologic nu se utilizează apa. Echipamentul de decapare și uscare la cald IDEX utilizeaza un consum de 60 l/min, doar in cazul situațiilor de urgență (apă pentru răcire). In condiții normale de funcționare nu se utilizează apa. Această apă se stochează într-un rezervor de 1500 litri, prevăzut cu pompa amplasat lângă cuptor. In situația în care temperatura gazelor la ieșirea din tubul radiant depășește temperatura de 500-550°C, la capetele acestuia sunt montate sprinklere care pornesc automat și răcesc gazele, astfel încât temperatura în masa deșeurilor să nu depășească max 550°C și să înceapă procesul de topire. La temperatura respectivă, apa se evaporă și vaporii vor fi antrenați împreună cu gazele. | |
| DEBIT DE EVACUARE A GAZELOR | 4.100 Nm3/h la 850ºC și o presiune minimă de aspirație de -5 mbar la SUPRAFAȚĂ | |

Echipamentul de decapare și uscare la cald IDEX este alimentat cu cu ajutorul următoarelor echipamente auxiliare:

- un container metalic pentru stocare, cu pâlnie ;

- o bandă transportoare orizontală nr.1 pentru a descărca deșeurile din containerul de depozitare pe banda transportoare nr. 2;

- o bandă transportoare nr. 2;

- o bandă înclinată nr.3 pentru alimentarea echipamentului IDEX ;

- un șarjator vibrator pentru transportul deșeurilor decapate și uscate la cald, către banda transportoare Magaldi Ecobelt.

Deșeurile/deșeurile care nu mai constitue deșeuri decapate și uscate la cald vor fi transportate către cuptorul de topire nr.3, aparținând HAMMERER ALUMINIUM INDUSTRIES SANTANASRL.

**Capacitatea de producție va fi de 3 tone/ora, capacitatea de producție maximă va fi de 72 tone/zi, 24840 tone/an.**

Perioada de operare este de 345 zile/an, 24 ore/zi .

**b) Cumularea cu alte proiecte existente şi/sau aprobate:**

În același amplasament operatorul economic HAMMERER ALUMINIUM INDUSTRIES RECYCLING SRL desfăşoară o activitate de reciclare deșeuri metalice neferoase. Activităţile se desfăşoară (în baza Autorizației integrate de mediu  **Nr. 2/23.04.2024**) în următoarele spații:

Imbunătătirea procesului de reciclare, prin îndepărtarea compușilor organici de pe suprafața deșeurilor, astfel încât atunci când materialul este topit, să fie obținute cele mai mari rate de recuperare, precum și reducerea consumului de gaz.

**c)Utilizarea resurselor naturale**, **în special a solului, a terenurilor, a apei şi a biodiversităţii:**

Nu vor fi ocupate suprafețe noi de teren, implementarea proiectului realizând-se într-un ampasament industrial existent/edificat.

Alimentare cu apă

Pentru noul obiectiv nu este necesară utilizarea apei.

**d) Cantitatea şi tipurile de deşeuri generate/gestionate:**

Față de deșeurile generate în prezent de activitatea companiei, nu se vor genera alte deșeuri în plus.

Deșeurile generate în perioada de construcție vor fi gestionate conform tabelului:

|  |  |  |  |  |
| --- | --- | --- | --- | --- |
| **Cod deșeu** | **Denumire deșeu** | **Cantit.** | **U.M.** | **Modalități de valorificare/eliminare** |
| 17 04 05 | fier şi oţel | 15 | To/an | Se predă la unități autorizate |
| 17 09 04 | amestecuri de deşeuri de la construcţii şi demolări, altele decât  cele specificate la 17 09 01, 17 09 02 şi 17 09 03 | 50 | To/an |

Materii prime pentru decapare: deșeuri/deșeuri care nu mai au statut de deșeu conf. Regulament CE 333/2011:

|  |  |  |
| --- | --- | --- |
| **Cod deșeu** | **Denumire deseu** | **Cantitate tone/an** |
| 15 01 04 | ambalaje metalice | 1000 |
| 17 04 02 | aluminiu | 5000 |
| 19 10 02 | deșeuri de metale neferoase | 7000 |
| 19 12 03 | metale neferoase | 10000 |
| - | deseuri care nu mai au statut de deseu conf REG 333/2011 | 1840 |
| Total intrari |  | 24840 |

Desșurile rezultate după decapare:

Deșeuri de Al/ deșeuri care nu mai au statut de deșeu conf. REG 333, rezultate după decapare:

|  |  |  |  |  |
| --- | --- | --- | --- | --- |
|  | | | 10.3% | maxim ( 5% COV, 5% apa si intre 0 - 0.3 % fier) |
| Cod Deșeu | Denumire deșeu | Cantitate deșeu materie prima tone/an | pierderi calculate in functie de cov 5%, apa 5% si fier 0.3% | Cantitate deșeu decapat rezultat tone/an |
| 15 01 04 | ambalaje metalice | 1000 | 103 | 897 |
| 17 04 02 | aluminiu | 5000 | 515 | 4485 |
| 19 10 02 | deșeuri de metale neferoase | 7000 | 721 | 6279 |
| 19 12 03 | metale neferoase | 10000 | 1030 | 8970 |
| - | deseuri care nu mai au statut de deseu conf Reg. CE 333 | 1840 | 190 | 1650 |
| Total iesiri |  | 24840 | 2559 | 22281 |

In etapa de funcționare, deșeurile rezultate sunt cele specifice domeniului metalurgiei neferoase.

Orice alte deşeuri necodificate prin prezentul act de reglementare şi generate ca urmare a implementării proiectului se vor codifica conform Deciziei Comisiei 2000/532/CE cu modificările și completările ulterioare, urmând a se stoca în ambalaje adecvate (pentru a se evita pierdea de conţinut), şi vor fi predate operatorilor economici autorizaţi care desfăşoară activităţi de tratare a deşeurilor sau unui operator de colectare a deşeurilor.

Având în vedere prevederile Legii nr. 249/2015, ale Deciziei Comisiei 2000/532/CE codificarea ambalajelor (inclusiv a deşeurilor de ambalaje colectate separat) se va realiza pe codurile 15 01.

Codul operaţiunii de valorificare/eliminare a deşeurilor generate (R/D), se stabileşte conform OUG nr. 92/2021 privind regimul deşeuriloraprobată cu modificări prin Legea nr. 17/2023, de către generator în funcţie de activitatea operatorilor economici autorizaţi, contractanţi.

Toate categoriile de deşeuri periculoase şi nepericuloase vor fi predate operatorilor autorizaţi în transportul/valorificarea/eliminarea acestora. Predarea acestor deşeuri se va face în baza unor documente justificative (formulare de de încărcare/descărcare respectiv expediție/transport întocmite conform prevederilor legale în vigoare (HG 1061/2008).

Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului, în special:

- fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul.

Operatorii economici generatori de deşeuri iau măsuri pentru:

- reducerea volumului deşeurilor generate, în special al deşeurilor care nu pot fi pregătite pentru reutilizare sau reciclare;

- reducerea generării de deşeuri în cadrul proceselor legate de producţia industrială, extracţia mineralelor, fabricare, construcţii şi desfiinţări, luând în considerare cele mai bune tehnici disponibile.

Producătorii de deşeuri şi deţinătorii de deşeuri au obligaţia de a se asigura că deşeurile sunt pregătite pentru reutilizare, reciclate sau sunt supuse altor operaţiuni de valorificare, în conformitate cu prevederile art. 4 şi art. 21 din OUG nr. 92/2021.

Producătorii de deşeuri şi deţinătorii de deşeuri au obligaţia să supună deşeurile care nu au fost valorificate potrivit art. 15 din OUG nr. 92/2021unei operaţiuni de eliminare în condiţii de siguranţă,

Abandonarea deşeurilor este interzisă.

Eliminarea deşeurilor în afara spaţiilor autorizate în acest scop este interzisă.

Se interzice incendierea oricărui tip de deşeu şi/sau substanţă sau obiect.

Îngroparea deşeurilor de orice fel este interzisă.

Titularul autorizaţiei de construire emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii are obligaţia de a avea un **plan de gestionare a deşeurilor din activităţi de construire** şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii,

**e) Poluarea şi alte efecte negative**

**Apa:** In cadrul acestui proiect nu se va utiliza apa în procesul tehnologic. Iar apele uzate menajere sunt dirijate spre stația de epurare administrată de către HAMMERER ALUMINIUM INDUSTRIES SÂNTANA SRL.

**Aer:** în perioada de funcționare a echipamentului IDEX de decapare și uscare la cald, poluanții care pot să apară sunt: pulberi, SO2, cloruri, fluoruri, substanțe organice, dioxine și furani. Acestea sunt în prima fază tratate în camera de postcombustie la temperaturi de 800 - 850ºC. Timpul de rezidență a gazelor în camera de postcombustie este de min. 2 secunde. Gazele se răcesc treptat intrând în contact cu alte gaze mai reci, după care sunt direcționate către instalația de epurare de la HAI Santana SRL.

Gazele rezultate în urma procesului de postcombustie vor fi epurate în sistemul de epurare GARANTFILTER de la HAI Santana.

**Zgomot:** în etapa de construire sursele de zgomot vor avea caracter şi durată temporare, manifestate local şi intermitent.

- instalatia de decapare IDEX cu banda transportoare, nu va produce zgomot care sa duca la cresterea nivelulul de zgomot pe amplasament.

**Sol/subsol:** - prin proiect se propune extinderea boxelor de depozitare deseuri existente cu 300 mp pentru depozitare deseuri si 600 mp pentru suprafata echipament IDEX.

Prin proiectul propus nu vor fi posibile poluari ale solului si subsolului.

**f) Riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice**

- proiectul propus” EXTINDERE BOXE DEPOZITARE – C3 SI COPERTINA PENTRU INSTALATIE MARUNTIT PROFILE ALUMINIU**”**, intră sub incidența reglementărilor Comisiei Europene 2021/C 373/01 - ”Orientări tehnice referitoare la imunizarea infrastructurii la schimbările climatice în perioada 2021-2027”, fiind încadrată în categoria de infrastructură - clădiri, de la locuințe private până la școli sau instalații industriale, care reprezintă cel mai frecvent tip de infrastructură și baza pentru așezările umane”;

- pentru a stabili durabilitatea din punctul de vedere al mediului, dezvoltarea proiectului, necesar pentru dezoltareaactivității economice, se evaluează, în contextul imunizării la schimbările climatice - *concordanța cu Acordul de la Paris și cu obiectivele UE în materie de climă* - respectarea principiului ”*eficiență energetică înainte de toate*” - respectarea principiului ”*a nu prejudicia în mod semnificativ* DNSH”;

- intervențiile de investiții, facilitățile, utilajele și echipamentele propuse prin proiect reprezintă măsuri de atenuare a schimbărilor climatice, de diminuarea a emisiilor de gaze cu efect de seră și de eficientizare energetică, prin utilizarea celor mai BUNE tehnici disponibile, care au în vedere:

- tratrarea deșeurilor înainte de a ajunge în cuptorul de topire de la HAI Sântana pentru îndepărtarea compușilor care pot să ducă la creșterea efectului de seră în cazul topirii directe a acestora în cuptoare;

- reducerea consumului de gaz natural pentru tratarea deșeurilor prin recircularea gazelor din camera de postcombustie.

Proiectul propus NU se regăsește în Lista de examinare – amprenta de carbon –categorii de proiecte din Comunicarea Comisiei Europene 2021/C 373/01 - ”Orientări tehnice referitoare la imunizarea infrastructurii la schimbările climatice în perioada 2021-2027”, astfel NU VA FI necesară o evaluare a amprentei de carbon.

Prin investiția propusă nu vor apărea riscuri de degradare a mediului legate de menținerea calității apei și de evitarea stresului hidric și de a aduce atingere la starea calității corpurilor de apă subterană și de suprafață. In cazul acestui proiect, utilizarea apei se realizează doar în cazuri de urgență, când temperatura gazelor la intrarea în camera de preîncălzire crește peste 500-550 ºC.

1. **Riscurile pentru sănătatea umană**

* în etapa de construire: proiectul este amplasat în zonă industrială, zgomotul produs de utilaje în timpul realizării proiectului, va fi perceptibil doar în incinta acestuia.

În etapa de operare: sistemul de filtrare asigură o concentrație în emisie a poluanților în limitele impuse de legislație, prin mărirea debitului de gaze evacuate pot să crească cantitățile de pulberi și gaze care se emit în atmosferă.

**2. Amplasarea proiectului**

1. **Utilizarea actuală şi aprobată a terenului**: teren intravilan, curți construcții - zona industrială.
2. **Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** - zona unde se implementează proiectul are caracter industrial.

**c) Capacitatea de absorbţie a mediului natural, acordându-se o atenţie specială următoarelor zone:**

- zonele umede, zone riverane, guri ale râurilor: amplasamentul proiectului nu se află amplasat în nici una din zonele enumerate;

- zonele costiere şi mediul marin – proiectul nu este amplasat în zonă costieră;

- zonele montane şi forestiere – proiectul nu este amplasat în zonele montane şi forestiere;

- arii naturale protejate de interes naţional, comunitar, internaţional – amplasamentul proiectului nu se suprapune cu situri din rețeaua Natura 2000;

- zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu sunt informaţii referitoare la depăşirea standardelor;

- zonele cu o densitate mare a populaţiei – proiectul este amplasat în zona industrială;

- peisaje şi situri importante din punct de vedere istoric, cultural sau arheologic – nu sunt în zonă.

**3. Tipurile şi caracteristicile impactului potenţial**

1. **Importanţa şi extinderea spaţială a impactu**lui - de exemplu, zona geografică şi dimensiunea populaţiei care poate fi afectată

În perioada de execuţie, proiectul nu va genera un impact semnificativ negativ asupra mediului și nu va reprezenta un risc asupra sănătății populației/pentru locuitorilor orașului Sântana.

Impactul nu este semnificativ negativ, pe perioada de execuţie şi funcţionare.

1. **Natura impactului** – posibil impact cumulat asupra factorilor de mediu pe perioada de funcţionare.
2. **Natura transfrontalieră a impactului** – proiectul propus pentru implementare nu se regăseşte în Anexa 1 (lista activităţilor) din Legea 22/2001 pentru ratificarea Convenţiei privind evaluarea impactului asupra mediului în context transfrontieră, cu modificările și completările ulterioare.
3. **Intensitatea şi complexitatea impactului** – lucrările de construire se realizează în incinta industrială, activitatea desfășurată nu generază un impact semnificativ negativ asupra mediului.
4. **Probabilitatea impactului** – lucrările de construire se realizează în incinta industrială iar probabilitatea apariței unui impact semnificativ negativ asupra mediului este redusă.
5. **Debutul, durata, frecvenţa şi reversibilitatea preconizate ale impactului** – impactul este redus si temporar pe întreaga durată de realizare a obiectivului.
6. **Cumularea impactului cu impactul altor proiecte existente şi/sau aprobate**

Nu sunt în derulare alte proiecte în zona amplasamentului.

1. **Posibilitatea de reducere efectivă a impactului** – impact redus, nu se impun măsuri de reducere suplimentară.

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările și completările ulterioare deoarece acesta nu se suprapune peste ari naturale protejate Natura 2000.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă sunt următoarele:**

Proiectul propus nu intră sub incidenţa art. 48 sau 54 a Legii apelor nr. 107/1996, cu modificările şi completările ulterioare, proiectul nu are legătură cu apele (nu sunt prevăzute foraje de apă sau alte lucrări în legătură cu ape de suprafață).

**Condiţiile de realizare a proiectului**:

**Condiții generale**

- scurtarea duratei de execuţie a proiectului pentru diminuarea duratei de manifestare a disconforuluui asupra factorilor de mediu şi asupra populaţiei din zonă;

- evitarea pierderilor de materiale de construcţie din utilajele de transport;

-la limita incintei condiţiile de calitate ale aerului se vor încadra în prevederile STAS 12574/87 “Aer din zonele protejate” şi anume: pulberi în suspensie 0,15 mg/mc/zi şi pulberi sedimentabile 17 g/mp/lună;

- nivelul de zgomot la limita incintei se va încadra în prevederile STAS 10009/1988 ,,Acustica urbană”.

În perioada construire se va avea în vedere limitarea emisiilor de particule generate de activităţile din șantier astfel următoarele măsuri sunt necesare:

- limitarea vitezei de deplasare a vehiculelor grele pentru transportul materialelor;

- utilizarea unor echipamente şi utilaje conforme din punct de vedere tehnic cu cele mai bune tehnologii existente;

- verificarea stării tehnice a utilajelor și a mijloacelor de transport, semnalizări și marcaje de circulație, alimentarea cu carburanți şi reparații în spații special amenajate, situate în afara şantierului;

- eventualele scurgeri accidentale de carburanți, uleiuri etc. vor fi îndepărtate cu materiale absorbante;

- stocarea deşeurilor nepericuloase din construcţii se va realiza containere de metal de capacitate corespunzătoare;

- deşeurile reciclabile vor fi stocate în containere metalice de capacitate în zonele libere, betonate;

- se recomandă ca pentru fiecare categorie de deşeuri reciclabile în parte să se asigure un container separat;

- în perimetrul fiecărei zone pentru stocarea temporară se vor stabili reguli privind desfăşurarea activităţii, controlul şi supravegherea acesteia, inclusiv a bunei funcţionări a echipamentelor tehnologice prin asigurarea întreţinerii acestora;

- în situaţia identificării unor deşeuri periculoase, acestea trebuie îndepărtate imediat (dacă este

posibil) de pe amplasamentul de stocare, colectate separat, în recipienti (containere) special destinate respectivei categorii de deşeuri periculoase;

* se va păstra o evidenţă a deşeurilor livrate, pe categorii, către unităţile de valorificare/tratare.

Încărcarea deşeurilor rezultate din construcţii, în mijloacele de transport, se face cu mijloace mecanizate adecvate (încărcătoare frontale, echipamente de ridicat etc.);

* la efectuarea operaţiilor de descărcare/încărcare trebuie să se evite împrăştierea deşeurilor pe sol; - în caz că aceasta apare accidental, deşeurile sunt imediat adunate manual şi încărcate în container, respectiv mijlocul de transport;
* toate categoriile de deşeuri periculoase şi nepericuloase vor fi predate operatorilor autorizaţi în transportul/valorificarea/eliminarea acestora. Predarea acestor deşeuri se va face în baza unor documente justificative (formulare de de încărcare/descărcare respectiv expediție/transport întocmite conform prevederilor legale în vigoare HG 1061/2008);
* se vor utiliza numai vehicule adecvate naturii deșeurilor transportate, care să nu permită împrăștierea deșeurilor și emisii de noxe în timpul transportului, astfel încât să fie respectate normele privind sănătatea populației și a mediului înconjurător;
* se va realiza refacerea ecologică a zonelor afectate de execuţia lucrărilor;
* se vor anunţa autorităţile de mediu în legătură cu apariţia oricăror forme de poluare.

**Condiții specifice**

**În conformitate OUG nr. 92/2021 privind regimul deşeurilor aprobată prin Legea 17/2023** cu modificările și completările ulterioare:

**Art. 17**, alin (4) „Titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un **plan de gestionare a deşeurilor din activităţi de construire** şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.”

alin (7) „Titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de **pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie** şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.”

**Art. 20**,alin. (1)„Producătorii de deşeuri şi deţinătorii de deşeuri au obligaţia să supună deşeurile care nu au fost valorificate potrivit art. 15 unei operaţiuni de eliminare în condiţii de siguranţă, care îndeplinesc cerinţele art. 21.”

alin. (3) „Abandonarea deşeurilor este interzisă.”

alin. (4) „Eliminarea deşeurilor în afara spaţiilor autorizate în acest scop este interzisă.”

alin. (5) „Se interzice incendierea oricărui tip de deşeu şi/sau substanţă sau obiect.”

alin. (6) „Îngroparea deşeurilor de orice fel este interzisă.”

**Art. 21**, „Gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.”

**Art. 49**, alin (9) Titularii pe numele cărora au fost emise autorizaţii de construire şi/sau desfiinţări […] trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) […].”

Pentru deşeurile generate se va ţine o evidenţă cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare şi documentele justificative conform cărora operaţiunile de gestionare au fost efectuate şi o va pune la dispoziţia autorităţilor competente, la cererea acestora, sau a unui deţinător anterior.

Se vor păstra la dispoziţia organelor abilitate să efectueze controlul asupra gestionării deşeurilor următoarele documente:

- formulare pentru aprobarea transportului deşeurilor periculoase conform anexei 1 a H.G 1061/2008 (generate într-o cantitate mai mare de 1 t/an din aceeaşi categorie de deşeuri periculoase);

- formulare de expediţie/transport conform anexei 2 a H.G 1061/2008, pentru transporturile de deşeuri periculoase (generate într-o cantitate mai mică de 1 t/an din aceeaşi categorie de deşeuri periculoase);

- formulare de expediţie/transport conform anexei 3 a H.G 1061/2008, pentru transporturile de deşeuri nepericuloase generate.

Se vor utiliza numai vehicule adecvate naturii deșeurilor transportate, care să nu permită împrăștierea deșeurilor și emisii de noxe în timpul transportului, astfel încât să fie respectate normele privind sănătatea populației și a mediului înconjurător.

În conformitate cu prevederile **Legii 292/2018, Art. 43, alin (3) la finalizarea proiectului se va notifica în scris Agenția pentru Protecția Mediului Arad în vederea verificării respectării prevederilor prezentului act de reglementare/deciziei etapei de încadrare. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.**

**Documentația cuprinde:**

- Notificare întocmită conform Legii 292/2018;

- Certificat de Urbanism nr. 54/29.05.2023 emis de Primăria Orașului Sântana;

- Ordin plată din 28.02.2024 privind achitarea tarifului de evaluarea inițială;

- Extras carte Funciară nr cadastral 317267 Sântana eliberat de OCPI - Biroul Ch. Criș;

- Plan de situație existent, plan de situație propus;

- Certificat Cosntatator și Certificar de înregistrare eliberat de ORC Arad;

- Declarație de luare la cunoștină de prevederile Regulamentului 2016/679/UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date ("GDPR");

- Consimțământ expres conform Legii nr. 9/2023 pentru modificarea şi completarea OUG nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative;

- Decizie de evaluare inițială nr. 4444/13.03.2024, emisă de APM Arad;

- Anexa nr.1 lista de control pentru etapa de evaluare inițială pentru proiecte;

- Memoriu de prezentare, întocmit conform anexa 5 E din L292/2018;

- Ordin de plată din 15.04.2024 achitarea tarifului privind analiza memoriului de prezentare;

- Memoriu de prezentare refăcut, întocmit conform anexa 5 E din L292/2018;

- Proces verbal nr. 8957/22.05.2024 privind întrunirea Comisiei de Analiză Tehnică;

- Lista de control pentru etapa de încadrare;

**Informarea și participarea publicului s-a realizat astfel:**

- Anunț privind solicitarea acordului de mediu publicat în Jurnal Arădean din 29.04.2024;

- Anunț privind solicitarea acordului de mediu afișat la Primăria orașului Sântana în 29.04.2024;

- Anunț privind solicitarea acordului de mediu postat pe site-ul APM Arad în 25.04.2024;

- Anunț privind decizia etapei de încadrare publicat în Jurnal Arădean din ..................;

- Anunț privind decizia etapei de încadrare afișat la Primăria orașului Sântana ..............;

- Anunț privind decizia etapei de încadrare postat pe site-ul APM Arad în data de ...........

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**Prezenta decizie este valabilă pe toată perioada de realizare a proiectului**,

În situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenția pentru Protecția Mediului Arad.

Autoritatea competentă decide, după caz, pe baza notificării titularului, menţinerea actelor de reglementare sau necesitatea revizuirii acestora, informând titularul cu privire la această decizie. Până la adoptarea unei decizii de către autoritatea competentă, în sensul prevăzut mai sus, este interzisă desfăşurarea oricărei activităţi sau realizarea proiectului, planului ori programului care ar rezulta în urma modificărilor care fac obiectul notificării.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Prezenta decizie poate fi contestată, în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului, au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă, prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile, prevăzută la art. 22 alin. (1), este gratuită şi trebuie să fie echitabilă, rapidă şi corectă.

Conform **HG 1000/2012, Art. 8** alin. (2) lit. ii) „Agenţiile judeţene pentru protecţia mediului au următoarele atribuţii principale: urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare.”

**La finalizarea proiectului/lucrărilor se va notifica APM Arad pentru întocmirea Procesului verbal de verificare a condiţiilor impuse prin prezenta decizie.**

**Procesul-verbal întocmit de către APM Arad se va anexa şi va face parte integrantă din procesul verbal de recepţie la terminarea lucrărilor şi din documentaţia care se va depune la APM Arad în vederea revizuirii autorizaţiei integrate de mediu nr.2/23.04.2024, înainte de începerea activităţii.**

**Prezentul act de reglementare cuprinde 11 pagini și a fost emis în 2 exemplare originale.**

**DIRECTOR EXECUTIV**

**Dana Monica DĂNOIU**

**Șef Serviciu:**

**Avize, Acorduri, Autorizații.**

**Bociort Claudiu**

**Șef Serviciu:**

**Calitatea Factorilor de Mediu**

**Potrea Nicoleta**